b"\n_START_ARTICLE_\nBotrioide\n_START_PARAGRAPH_\nUn botrioide \xc3\xa9s un tipus d'espeleotema que consisteix en un agregat cristal\xc2\xb7l\xc3\xad compost de cristalls aciculars disposats radialment, d'aspecte semblant a un brot de ra\xc3\xafm. La g\xc3\xa8nesi dels botrioides sembla lligada a complexes interaccions entre fen\xc3\xb2mens de capil\xc2\xb7laritat i la probable aportaci\xc3\xb3 d'aerosols causats per esquitxos produ\xc3\xafts a causa del degoteig zenital. Es tracta, en general, de petits espeleotemes d'aspecte nodular (entre uns pocs mil\xc2\xb7l\xc3\xadmetres i un parell de cent\xc3\xadmetres), que freq\xc3\xbcentment apareixen formant ra\xc3\xafms de formes globulars. Es poden desenvolupar sobre qualsevol superf\xc3\xadcie, recobrint parets, sostres, trespols amb diferents sediments, blocs caiguts o fins i tot espeleotemes, com ara colades i estalagmites."